rejauldu/bengali-wikipedia huggingface dataset:
"শী উইল বি লাভড্‌" গানটি পপ রক ধাচের ব্যান্ড দল মেরুন ফাইভ এর গাওয়া একটি জনপ্রিয় গান। গানটি লিখেছিলেন দলের গায়ক অ্যাডাম লেভিন এবং প্রধান গিটার বাদক জেমস ভ্যালেন্টাইন । এটি  মেরুন ফাইভ এর অভিষেক অ্যালবাম সংস এবাউট জেন (২০০২) এর তৃতীয় গান। এ এককটি যুক্তরাষ্ট্রে শীর্ষ তালিকায় পঞ্চম স্থানে ছিল,এবং ২০১২ সালের ডিসেম্বর অবধি ২,৭২২,০০০ বার পর্যন্ত বিক্রিত হয় এটি যুক্তরাজ্যে শীর্ষ তালিকায় চতুর্থ স্থানে ছিল, অস্ট্রেলিয়ায়, শীর্ষ তালিকায় প্রথম স্থানে একাধিক বারে পাঁচ সপ্তাহ ছিল। এ গানের উল্ল্যেখযোগ্য অংশ ছিল কেলি প্রেস্টন এর অভিনীত মিউজিক ভিডিওতে গায়ক অ্যাডাম লেভিনের সাথে ত্রিভুজ প্রেমের ভুমিকাটি। ভিডিওটি সেপিয়া বা সাদা-কালো রুপেও পাওয়া যায়।   গানটি ব্যান্ড দলের পূর্ববর্তী সাফল্যের ধারা অব্যাহত রেখেছিল, "দিস লাভ" ও "হারডার টু ব্রিথ", গানগুলোর মতই মেইনস্ট্রিম টপ ফোরটি এবং অ্যাডাল্ট টপ ফোরটি তালিকাতে স্থান দখল করে নেয়। কিন্তু অনেক বেতার কেন্দ্রের প্লেলিস্ট হতে একে সরিয়ে দেয়া হয়েছিল, কারণ ছিল তারা মনে করেছিলেন এ গানটি মৃদু ছন্দের এবং রক ধাচের না হওয়াতে শ্রোতাদের আকর্ষণ করবেনা। এসব বেতার কেন্দ্র "দিস লাভ" ও "হারডার টু ব্রিথ" গান গুলোই চালাতে থাকল, কিন্তু অন্য বেতার কেন্দ্রগুলো মেরুন ফাইভ এর নতুন জনপ্রিয় গান গুলো পপ ও বয়ঃপ্রাপ্ত শ্রোতাদের উদ্দেশ্যে চালিয়ে গিয়েছিল। ২০১৪ সালের জুন মাস পর্যন্ত,  যুক্তরাষ্ট্রে ৩,০০০,০০০ কপি বিক্রিত হয়   সম্মাননা ও অর্জন সমূহ  ২০০৫ সালে, গানটি ৪৭তম বার্ষিক গ্র্যামি পুরস্কার  অনুষ্ঠানে সেরা পপ গায়ক বা দলের শ্রেনীতে মনোনয়ন পায়।  গানের তালিকা সমূহ  Promotional single "She Will Be Loved (Radio edit)" – 3:59  Australian CD single "She Will Be Loved (Radio edit)" – 3:59 "This Love (Kanye West remix)" – 3:42 "Closer (Live acoustic version)" – 4:30  Europe CD single "She Will Be Loved (Radio edit)" – 3:59 "She Will Be Loved (Album version)" – 4:17  UK CD single "She Will Be Loved (Radio edit)" – 3:59 "She Will Be Loved (Live acoustic version)" – 4:39  German Maxi-single / UK CD single #2 "She Will Be Loved (Album version)" – 4:36 "This Love (Live acoustic version)" – 4:15 "This Love (Kanye West remix)" – 3:42 "She Will Be Loved (Video)" – 4:26  US 12" vinyl "She Will Be Loved (Radio edit)" – 3:59 "Sunday Morning (Album version)" – 4:06  তালিকা ও সনদ   স্পতাহের শীর্ষতালিকা  Chart (2004–05)  PeakpositionMexican Airplay Chart (Billboard International)1 Poland (Polish Singles Chart)2Venezuela Pop/Rock Songs (Record Report)1   Chart (2015)  PeakpositionSouth Korea International Chart (Gaon)46US Rock Digital Songs (Billboard)16  বছর জুড়ে শীর্ষতালিকা Chart (2004)PositionAustralia (ARIA)13Netherlands (Dutch Top 40)40UK Singles (Official Charts Company)55US Billboard Hot 10035US Adult Top 40 (Billboard)17US Mainstream Top 40 (Billboard)13  Chart (2005)PositionHungary (Rádiós Top 40)94US Billboard Hot 10061  Chart (2015)Position South Korea International Chart (Gaon)99  দশকের শীর্ষতালিকা Chart (2000–09)PositionUS Adult Top 40 (Billboard)20  সনদ  !scope="col" colspan="3"| Streaming |-   অনুসৃত রূপ   ২০০৮ সালে, কেট সিবেরানো তার "সো মাচ বিউটি" অ্যালবামের জন্য গানটি পুনরায় গেয়েছিলেন।   তথ্যসূত্র    বহিঃসংযোগ   Lyrics of this song  at MetroLyrics  বিষয়শ্রেণী:অস্ট্রেলিয়ার শীর্ষ একক
সবুজ ব্যাঙ () জলজ ব্যাঙের একটি প্রজাতি যা ভারতীয় ও শ্রীলংকান উপদ্বীপে পাওয়া যায়। কাছ থেকে দেখে বোঝা যায়, সত্যিই অসাধারণ সুন্দর এই সবুজ ব্যাঙ। এর দেহের উপরিভাগের রং পাতাসবুজ। এর পিঠের শিরা, ডানার কাছটার রং সবুজে হলুদ। ছোট ব্যাঙের রং হালকা সবুজ। বয়স্ক ব্যাঙের পিঠের দিক থেকে শুরু করে পেছন ও পা গাঢ় সবুজ। এর পেটের দিকটা সবুজাভ অথবা লালচে হলুদ রঙের। এই ব্যাঙের বৈজ্ঞানিক নাম "Euphlyctis hexadactylus"। নাকের ডগা থেকে পশ্চাদ্দেশ পর্যন্ত দৈর্ঘ্য ১৩০ সে.মি.। সোনা ব্যাঙের (১৬০ সে.মি.) চেয়ে সামান্য ছোট। সবুজ ব্যাঙের প্রধান বৈশিষ্ট্য হলো এর খাদ্যাভ্যাস।   খাদ্য  অন্যান্য সব ব্যাঙ জ্যান্ত কীটপতঙ্গ, সরীসৃপ খেয়ে বাঁচে, সামান্য পরিমাণ সবজি খায়। সবুজ ব্যাঙের খাদ্যের ৮০ শতাংশ আসে সবজি থেকে। বাকি ২০ শতাংশ জীবন্ত কীটপতঙ্গ। মেয়ে সবুজ ব্যাঙ পুরুষের চেয়ে আকারে বড় হয়। অন্যান্য ব্যাঙের হাত-পায়ের আঙুলগুলো পাতলা চামড়ায় জড়ানো। সবুজ ব্যাঙের হাতের আঙুলগুলো পৃথক। সবুজ ব্যাঙের ডাক অনেকটা সোনা ব্যাঙের মতো। ছড়িয়ে-ছিটিয়ে একেকটি ব্যাঙ আলাদাভাবে থাকে। সাধারণত দিনেই এরা বেশি সচল, তবে রাতেও সচল হয় প্রয়োজনে। মার্চ থেকে সেপ্টেম্বর এদের মিলনের সময়।   বাংলাদেশে  200px|thumb| সবুজ ব্যাঙ  মধুপুর, ভাওয়াল গড়ের পুকুরেও এই ব্যাঙ পাওয়া যায়। আগে ভাবা হত সবুজ ব্যাঙ শুধু বাংলাদেশের সুন্দরবনের গ্রামীণ জলাশয়গুলোতেই পাওয়া যায়। পরে ভারত ও মিয়ানমারে সবুজ ব্যাঙের অস্তিত্ব প্রমাণিত হয়েছে। পুকুরটাতে জমাট হয়ে এক ধরনের দাম (জলজ গুল্ম) ব্যাঙগুলোর স্বাভাবিক বাসস্থান হয়ে উঠেছে। লতানো জলজ উদ্ভিদগুলোর রং নীলচে সবুজ। এর মধ্যে ব্যাঙগুলো মাথা জাগিয়ে ভেসে থাকে, বিপদ দেখলে টুপ করে ডুবে যায়। দামের ডাঁটা হলদে, পাতা সবুজ। এই পাতার সঙ্গে সবুজ ব্যাঙ এমনভাবে মিশে যায় যে ভালো করে লক্ষ না করলে এদের দেখতে পাওয়া যায় না।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৩৯   তথ্যসূত্র    Boulenger, G.A. (1890) The Fauna of British India. Reptilia and Batrachia.  বিষয়শ্রেণী:ব্যাঙ বিষয়শ্রেণী:ভারতের ব্যাঙ বিষয়শ্রেণী:ব্যাঙের প্রজাতি বিষয়শ্রেণী:বাংলাদেশের ব্যাঙ বিষয়শ্রেণী:বাংলাদেশের উভচর
নিনো তাকেশলাশভিলি (, ১৮৭৪–১৯৫৬) একজন জর্জীয় শিক্ষিকা, লেখিকা ও নারী অধিকার আন্দোলনকর্মী ছিলেন। তিনি ১৮৭৪ সালে একটি বুদ্ধিজীবী পরিবারে জন্মগ্রহণ করেন, তিফ্লিসে তার জন্য উপলব্ধ বিদ্যালয় শিক্ষা সম্পন্ন করেন এবং তারপরে রুশ ভাষার শিক্ষিকা হিসাবে দিদি জিখাইশিতে কিছু সময়ের জন্য কাজ করেন। তিনি ১৯০৩ সালে মস্কোতে দন্তচিকিত্সা পড়তে যান, যেখানে তিনি ১৯০৫ সালের রাশিয়ান বিপ্লবের সময় বিপ্লবী ছাত্র আন্দোলনে জড়িত হন। পরের বছর তিফ্লিসে ফিরে এসে, তিনি নারীদের অধিকার সংগ্রামে অংশগ্রহণকারী নারী লেখিকা ও আন্দোলনকর্মীদের সাথে দেখা করতে শুরু করেন। তিনি ১৯০৬ সালে জর্জীয় উইমেন ফর ইকুয়াল রাইটস-এ যোগদান করেছিলেন, কিন্তু তিন বছর পরে সংগঠনটি ত্যাগ করেন এবং নারীবাদীদের একটি বিচ্ছিন্ন গোষ্ঠীর সাথে সহ-প্রতিষ্ঠাতা হিসাবে ককেসীয়ান উইমেন্স সোসাইটির প্রতিষ্ঠা করেন।  তিনি নতুন সমাজের সভাপতি হিসেবে  মহিলাদের ভোটাধিকার সংগ্রামে সক্রিয় ছিলেন, শ্রমিক ও দরিদ্রদের শিক্ষার উন্নতিতে, কর্মসংস্থানের উন্নতি এবং মহিলাদের উচ্চশিক্ষার দিকে কাজ করার সময়, নারীর স্বাস্থ্য ও যৌনতার সাথে সম্পর্কিত উদ্বেগের সমাধান করার সময়  সক্রিয় ছিলেন। ১৯১২ সালের কাছাকাছি সময়ে, তিনি মহিলাদের মুখোমুখি সমস্যাগুলির সমাধানের জন্য পত্রিকা ও সংবাদপত্রে অবদান রাখতে শুরু করেন। ১৯১৭ সালের রুশ বিপ্লবের পরে উন্নয়নের সাথে নারীবাদীরা আশা করেছিল যে নতুন জর্জীয় প্রজাতন্ত্র নাগরিক ও রাজনৈতিক সমতার জন্য তাদের দাবি মেনে নেবে। পরিবর্তে, রাষ্ট্রীয় নীতি ১৯১৯ সালে জেনোটডেল (মহিলা ব্যুরো) তৈরি করে, যা সমাজে নারীদের অবাধ অংশগ্রহণকে সীমিত করে। অন্যান্য নারীবাদীদের সাথে একত্রে, তাকেশেলাশভিলি সমান অংশগ্রহণের জন্য চাপ অব্যাহত রাখে যতক্ষণ না স্ট্যালিনের রাষ্ট্রীয় নীতি জেনোটডেলকে বাতিল করে দেয় এবং তাদের প্রচেষ্টাকে নিরপেক্ষ করে। তিনি লেখালেখির দিকে ঝুঁকে পরেন, মূলত সোভিয়েত যুগে শিশুদের জন্য লেখার বিষয়ে। যখন সোভিয়েত ইউনিয়ন ভেঙে যায়, জর্জীয় নারীবাদীরা তাকেশলাশভিলি ও অন্যান্য প্রাথমিক সহযোগীদের ইতিহাস পুনরায় আবিষ্কার করে।   মৃত্যু ও উত্তরাধিকার  তাকেশেলাশভিলি ১৯৫৬ সালে তার  নিজের শহরে মারা যান।  সেই সময়ের অধিকাংশ নারীবাদীদের মতো, সোভিয়েত যুগে নারীর অধিকারের জন্য তার সক্রিয়তা ভুলে গিয়েছিল॥ তার ১৯৯০ সালের জীবনী তাকে একজন লেখিকা হিসাবে তালিকাভুক্ত করেছিল, কিন্তু সোভিয়েত ইউনিয়ন ভেঙে যাওয়ার পর থেকে, জর্জিয়ান নারীবাদীরা তাদের অতীত অন্বেষণ করছে এবং তাকেশেলাশভিলির মতো প্রাথমিক অবদানকারীদের গল্পগুলি পুনরুদ্ধার করছে।     তথ্যসূত্র   বিষয়শ্রেণী:জর্জিয়া (রাষ্ট্র) এর নারীবাদী বিষয়শ্রেণী:নারী অধিকার কর্মী বিষয়শ্রেণী:১৯৫৬-এ মৃত্যু বিষয়শ্রেণী:১৮৭৪-এ জন্ম বিষয়শ্রেণী:২০শ শতাব্দীর নারী শিক্ষাবিদ
আইলা () ছিল একটি প্রাচীন মুসলিম নগরী, যা বর্তমান আকাবা, জর্দানে অবস্থিত। এটি ছিল আরব উপদ্বীপের বাইরে প্রতিষ্ঠিত প্রথম ইসলামি নগরী। এর ধ্বংসাবশেষ বর্তমান শহরের কেন্দ্রের উত্তর-পশ্চিমে অবস্থিত।   ইতিহাস   ৬৩০ সালে, হিজরতের অল্প কিছুদিন পর, ইসলামের নবী মুহাম্মদ বর্তমান আইলার কাছে অবস্থিত বাইজান্টিয়ান নগরী আইলানার খ্রিস্টান বিশপ-এর সঙ্গে একটি চুক্তি স্বাক্ষর করেন। এই চুক্তির ফলে ইসলামি বিস্তার শান্তিপূর্ণভাবে সম্ভব হয়।  এই নগরীর ভিত্তি স্থাপন করেন খলিফা উসমান ইবনে আফফান, আনুমানিক ৬৫০ খ্রিষ্টাব্দে। উমাইয়া (–), পরে আব্বাসীয় (–) এবং ফাতিমীয় (–) শাসনামলে শহরটি সমৃদ্ধি লাভ করে। কিন্তু ১২শ শতকের শেষের দিকে ভূমিকম্প, বেদুইন ও ক্রুসেডারদের আক্রমণে শহরটি ক্ষতিগ্রস্ত হয়। বালডুইন প্রথম ১১১৬ সালে কোনো বড় প্রতিরোধ ছাড়াই শহরটি দখল করেন। এরপর শহরের কেন্দ্র ৫০০ মিটার দক্ষিণে উপকূল বরাবর সরিয়ে নেওয়া হয়, যেখানে বর্তমানে মামলুক দুর্গ ও আকাবা পতাকা স্তম্ভ অবস্থিত।  আইলা ছিল ভারতের দিকে যাত্রাপথের একটি গুরুত্বপূর্ণ কেন্দ্র, যা সুগন্ধি দ্রব্য, যেমন লোবান ও মোহর রপ্তানির পথ হিসেবে ব্যবহৃত হতো। এই শহরটি সহস্র এক রজনীর বিভিন্ন কাহিনিতেও উল্লেখিত হয়েছে।  ১৯৮৬ সালে শিকাগো বিশ্ববিদ্যালয়ের উদ্যোগে আমেরিকান ও জর্ডানীয় যৌথভাবে খনন কাজ শুরু করে। বর্তমানে প্রাপ্ত ধ্বংসাবশেষের পাশাপাশি কিছু গুরুত্বপূর্ণ আবিষ্কার সংরক্ষিত আছে আকাবা প্রত্নতাত্ত্বিক জাদুঘরে (যেমন, মিশরীয় গেটের ওপরে থাকা একটি শিলালিপি) এবং আম্মানে জর্ডান প্রত্নতাত্ত্বিক জাদুঘরে।   নগর পরিকল্পনা   শহরটি ছিল ১৭০ × ১৪৫ মিটার আয়তাকার একটি দুর্গবেষ্টিত এলাকা, যার প্রাচীর ছিল ২.৬ মিটার পুরু ও ৪.৫ মিটার উঁচু। শহরটিকে রক্ষা করত ২৪টি টাওয়ার। এর চারদিকে চারটি প্রবেশদ্বার ছিল, যা দুইটি প্রধান রাস্তা নির্ধারণ করত—এই রাস্তা দুটি কেন্দ্রে একে অপরকে অতিক্রম করত। প্রবেশদ্বারগুলো ছিল : উত্তর দিকে মিশরীয় দরজা, পূর্বে দমিয়াতের দরজা, দক্ষিণে হেজাজ দরজা ও পশ্চিমে সমুদ্র দরজা। এই দুটি প্রধান রাস্তার সংযোগস্থলে একটি টেট্রাপাইলন (চারদিক খোলা এক ধরণের আর্চ) অবস্থিত ছিল, যা ১০ম শতকে একটি সুসজ্জিত আবাসিক ভবনে রূপান্তরিত হয়।  এই ধরনের নগর পরিকল্পনা, যাকে মসির বলা হয়, তা প্রাচীন মুসলিম দুর্গবেষ্টিত বসতির একটি আদর্শ উদাহরণ। আইলার এই দুর্গাকৃতি শহরে ছিল একটি মসজিদ, যা উত্তর-পূর্ব কোণে অবস্থিত ছিল এবং যার পরিমাপ ছিল ৩৫ × ৫৫ মিটার।  এই শহরটি বিখ্যাত ভূগোলবিদ শামস উদ-দীন মুকাদ্দাসির বর্ণনাতেও উঠে এসেছে।  এমন পরিকল্পনার অনুরূপ নিদর্শন পাওয়া যায় মিশরের আল-ফুস্তাত, এবং ইরাকের বাসরা ও কুফা শহরগুলিতে।   প্রবেশযোগ্যতা   আইলার ধ্বংসাবশেষ দিনে খোলা থাকে। কিছু স্থানে শহরের প্রাচীরের উচ্চতা তিন মিটার পর্যন্ত পৌঁছেছে।  বর্তমানে এই এলাকা একটি ওয়াদি (শুকিয়ে যাওয়া নদীর খাত) দ্বারা অতিক্রান্ত।   আরও দেখুন    সংশ্লিষ্ট পৃষ্ঠাসমূহ    আসেপাশের অন্যান্য প্রত্নতাত্ত্বিক স্থান:  আকাবার প্রাচীন গির্জা  তেল এল-খেলাইফেহ   বহিঃসংযোগ    Aqaba Archeological - aqaba.jo    Museum with No Frontiers : Ayla   নগর পরিকল্পনার মানচিত্র   বিষয়শ্রেণী:আকাবা বিষয়শ্রেণী:জর্ডানে প্রত্নতাত্ত্বিক স্থান বিষয়শ্রেণী:আবিষ্কৃত স্থান বিষয়শ্রেণী:ইসলামের ইতিহাস
বিশেষ অস্ত্র ও কৌশল সংক্ষেপে (সোয়াট) ঢাকা মেট্রোপলিটন পুলিশের আরেকটি অভিজাত কৌশলী ইউনিট যা ২৮ ফেব্রুয়ারি, ২০০৯ সালে প্রতিষ্ঠিত হয়। অতি বিশেষ অস্ত্র ও কৌশল নিয়ে ঢাকা মেট্রোপলিটন পুলিশের গোয়েন্দা শাখার অধীনে সোয়াট পরিচালিত হয়।  ইতিহাস কানাডার সোয়াট টিমের আদলে, তাদেরই অর্থায়নে, তাদেরই ট্রেনিংয়ে এবং তাদেরই সব ইক্যুইপমেন্টে সজ্জিত হয়ে বাংলাদেশেও যাত্রা শুরু করে।   ঢাকা মেট্রোপলিটন পুলিশ স্পেশাল উইপন্স অ্যান্ড ট্যাকটিক্স টিম- সোয়াট।  ধরণ ছোটো দল, পুরোপুরি উদ্ধার অভিযান কেন্দ্রীক।  যেসব সংস্থায় সশস্ত্র উদ্ধারকাজ দরকার হতে পারে, তেমন সব সংস্থার জন্য একই ধরনের একটা করে টিম গঠন করে দেয়া হয়। এই টিমগুলোর ট্রেনিং একই রকম, সামান্য এদিক সেদিক। কিন্তু তারা থাকে লোকালাইজড সংস্থার সাথে। যেমন, এফবিআই’র নগরভিত্তিক প্রতিটা অফিসে, পুলিশের প্রতিটা বড় ইউনিটে ছোট একটা করে সোয়াট টিম, কোস্টগার্ড, বর্ডারগার্ড, কাস্টমস, ফুড অ্যান্ড ড্রাগ অ্যাডমিনিস্ট্রেশন- সর্বত্র।  নিয়োগ খুবই কঠোরভাবে এখানে নিয়োগ দেয়া হয়। শারীরিক কঠোর পরিশ্রমের উপর বিশেষ নজর দেয়া হয়। শারীরিক উচ্চতা, সুস্থতা, মানসিক দৃঢ়তা ও খাটতে পারা- এ থেকে শুরু। সাধারণত সংশ্লিষ্ট প্রধান অ্যাজেন্সি থেকেই আসে রিক্রুটরা।  আন্তর্জাতিক অঙ্গনে এ ধরনের সংস্থা আমেরিকার সোয়াট, দক্ষিণ কোরিয়া, ইরাকেও সোয়াট জারি করেছে। জাপানিজ স্পেশাল অ্যাসল্ট টিম। মালয়েশিয়ার স্পেশাল অ্যাকশন ইউনিট। ব্রিটেনে স্পেশালিস্ট ফায়ারআর্মস কমান্ড। মুম্বাইয়ের ফোর্স ওয়ান। ইন্দোনেশিয়ার ব্রিগেড মোবিল ইত্যাদি।  কাজের ক্ষেত্র এমপি কমিশনারের সরাসরি নির্দেশে পরিচালিত হয় ।  বিশেষায়িত অস্ত্র মার্কিন সোয়াট ও মেরিন স্ট্যান্ডার্ডের সব অস্ত্র।   তথ্যসূত্র   বিষয়শ্রেণী:বেসামরিক সন্ত্রাসবাদ বিরোধী সংগঠন বিষয়শ্রেণী:বাংলাদেশে আইন প্রয়োগ বিষয়শ্রেণী:ঢাকা মেট্রোপলিটন পুলিশ
কক্ষ বা থ্যালামাস ( গ্রিক θάλαμος, "কক্ষ" বা "প্রকোষ্ঠ")মেরুদণ্ডী প্রাণীদের মস্তিষ্কের মধ্যমস্তিষ্ক এবং বহিঃগুরুমস্তিষ্কের মধ্যবর্তী স্থানে অবস্থিত একটি দ্বিপ্রতিসম কাঠামো। এটি বহিঃগুরুমস্তিষ্কের সংবেদী স্নায়ুকোষ ও চেষ্টীয় স্নায়ুকোষের অনুপ্রচার কেন্দ্র (রিলে স্টেশন) হিসেবে কাজ করে। এটি চাপ,স্পর্শ, যন্ত্রণা, ঘুম ও পরিবেশ সম্পর্কে সচেতন করার কাজ করে। এটি মস্তিষ্কের তৃতীয় গহ্বরটিকে আবদ্ধ করে রাখে। thalamus   শারীরস্থান  থাম্ব|ডান|৩৬০° কোণে ঘূর্ণনরত কক্ষ বা থ্যালামাস Nuclei of the thalamus|থাম্ব|কক্ষের নিউক্লিয়াস থাম্ব|সুষুম্না-কক্ষ খাত (স্পাইনোথ্যালামিক ট্র্যাক্ট) দ্বারা কক্ষ সুষুম্নাকাণ্ডের সাথে যুক্ত  কাজ  এটি সংজ্ঞাবহ স্নায়ুর অনুপ্রচার কেন্দ্র (রিলে স্টেশন) হিসেবে কাজ করে ৷ চাপ,স্পর্শ, যন্ত্রণা প্রভৃতি স্থুল অনুভূতির কেন্দ্র,আবেগের কেন্দ্র ও অভ্যন্তরীণ অঙ্গের নিয়ন্ত্রক কেন্দ্র হিসেবে কাজ করে ৷ মানুষের বাক্তিত্ব ও সামাজিক আচরণের প্রকাশ ঘটায়। ঘুমন্ত মানুষকে হঠাৎ জাগিয়ে তোলা ও পরিবেশ সম্বন্ধে সতর্ক করে তোলে ।   তথ্যসূত্র   বিষয়শ্রেণী:থ্যালামাস বিষয়শ্রেণী:মোটর স্নায়ুতন্ত্র বিষয়শ্রেণী:সংবেদী স্নায়ুতন্ত্র
রুঘোনাথ বৈষ্ণবী (? -২২ নভেম্বর ১৯৯৬) ছিলেন একজন কাশ্মীরি পণ্ডিত রাজনীতিবিদ যিনি গোলাম মহিউদ্দিন কারার সাথে জম্মু ও কাশ্মীর রাজনৈতিক সম্মেলনের সহ-প্রতিষ্ঠা করেছিলেন। কাশ্মীরের আত্মনিয়ন্ত্রণের অধিকারের একজন সোচ্চার সমর্থক ছিলেন। তিনি কাশ্মীরি মুসলমানদের সাথে আজীবন সংহতি প্রকাশ করেছিলেন।   প্রাথমিক জীবন এবং শিক্ষা  ১৯২৮ সালে, বৈষ্ণবী—তখন, মাত্র উচ্চ বিদ্যালয়ের ছাত্রী—ভারতের স্বাধীনতা আন্দোলনের সমর্থক হিসেবে রাজনীতির সাথে তার প্রথম যোগাযোগ ঘটে। সামাজিক-ধর্মীয় গোঁড়ামি থেকে হতাশ হয়ে তিনি যৌতুক এবং বিধবা-পুনর্বিবাহ সম্পর্কিত পশ্চাদগামী হিন্দু রীতিনীতি সংস্কারের জন্য কাশ্যপ বন্ধু এবং জিয়া লাল কিলামের সাথে সহযোগিতা করেছিলেন। ১৯৩১ সালে বৈষ্ণবী লাহোরের উদ্দেশ্যে যাত্রা করেন এবং মনোবিজ্ঞান এবং রাষ্ট্রবিজ্ঞানে দ্বৈত ডিগ্রি অর্জন করেন। তিনি এলাহাবাদ বিশ্ববিদ্যালয় থেকে এল.এল.বি. ডিগ্রি অর্জন করেন।   রাজনীতি    ন্যাশনাল কনফারেন্স  বৈষ্ণবী ১৯৩৮ সালে কাশ্মীরে ফিরে আসেন। ১৯৪১ সালে তিনি ন্যাশনাল কনফারেন্সে (এনসি) যোগদান করেন এবং ওয়ার্কিং কমিটিতে মনোনীত হন।Bhan, Mona (28 July 2016). "A 'Pakistani' Pandit?". RAIOT. কমিটির অংশ হিসেবে তিনি চৌদ্দ দফা এজেন্ডা প্রণয়ন করেন যার মধ্যে ছিল ভূমি সম্পদের আমূল পুনর্বণ্টন এবং সমান অধিকারের নিশ্চয়তা।  তবে ক্রমবর্ধমান স্বৈরাচারী শেখ আবদুল্লাহর সাথে তিনি খুব কমই মুখোমুখি হতেন এবং ১৯৪৩ সালে ন্যাশনাল কনফারেন্স ত্যাগ করেন।Bhan, Mona (16 July 2018). "The Pandit Across The Lidder". Outlook. Archived from the original on 6 July 2018. ১৯৪৭ সালের পর বৈষ্ণবী জার্নাল লিখেছিলেন যে কীভাবে এনসি কর্মীরা রাজ্যের বিতর্কিত ভারতে যোগদানের পর সাহসী হয়ে দলীয় লাইনের বিরুদ্ধে ভিন্নমত পোষণকারী যে কাউকে লক্ষ্যবস্তুতে পরিণত করত। তারা কাশ্মীরের পাকিস্তানে যোগদানের জন্য ইচ্ছুক বা স্বাধীনতার জন্য সংগ্রামকারী যে কেউ রাষ্ট্রদ্রোহে জড়িত বলে বিবেচিত হত।Bhan, Mona (28 July 2016). "A 'Pakistani' Pandit?". RAIOT. ১৯৫২ সালে তার উর্দু সাপ্তাহিক জামহুর (আক্ষরিক অর্থে গণতন্ত্র) প্রায় এক বছর ধরে প্রচারের পর আবদুল্লাহ প্রশাসন কর্তৃক নিষিদ্ধ করা হয়।   তথ্যসূত্র   বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:কাশ্মীরি লেখক বিষয়শ্রেণী:কাশ্মীরি পণ্ডিত
Function  Link to a speaker, talk or theme page related to TED.   Usage  Provide the url path (after the first level) as the first parameter, and an optional name as the second parameter. If no name is provided for the second parameter, the template will use the name of the Wikipedia article.  {{TED|TED id|id}}  Example: {{TED|speakers/al_gore.html|Al Gore}} Appears as:  Example using default name: {{TED|speakers/al_gore.html}} Appears as:  ja:Template:TED2
চৌধুরী বাড়ি বাংলাদেশের চাঁদপুর জেলার চাঁদপুর সদর উপজেলায় অবস্থিত একটি জমিদার বাড়ি। যা মূলত হরিপুর জমিদার বাড়ি। কিন্তু স্থানীয়দের কাছে চৌধুরী বাড়ি নামেই পরিচিত।  ইতিহাস এই বাড়িটি জমিদার বাড়ি হলেও এটি সকলের কাছে চৌধুরী বাড়ি হিসেবেই বেশ পরিচিত। এই জমিদার বাড়িটি ব্রিটিশ শাসনামলে প্রতিষ্ঠিত হয়েছে তবে এর সঠিক সময় জানা যায়নি। জমিদার বাড়ির প্রতিষ্ঠাতা হচ্ছেন জমিদার তনু রাজা চৌধুরী। যিনি ব্রিটিশ শাসনামলের ব্রিটিশদের এই দেশ থেকে তাড়াতে সিপাহী বিদ্রোহ আন্দলোন করেন এবং এর প্রথম সারীর নেতা ছিলেন। ব্রিটিশদের ধরপাকড়ের কারণে বর্তমান চাঁদপুর জেলার অন্তর্গত চাঁদপুর সদর উপজেলার চান্দ্রা ইউনিয়নে আত্মগোপন করেন। তারপর এখানে স্থায়ীভাবে বসবাস শুরু করেন এবং পরবর্তীতে এখানের জমিদারীত্ব লাভ করেন। তিনি মারা যাবার পর এই জমিদার বাড়ির জমিদারীত্ব বংশ পরম্পরায় চলতে থাকে। এই জমিদার বাড়ির জমিদাররা কালে কালে বহু সুনাম অর্জন করেন যা এখনো সাধারণ মানুষের কাছে বিদ্যমান। উল্লেখ্য যে এই জমিদার বংশধররা ছিলেন ইসলাম ধর্মালম্বী। এখনো এই জমিদার বাড়ির বংশধররা আছেন। যারা সরকারের বিভিন্ন উচ্চ পর্যায়ের কর্মকর্তা হিসেবে কর্মরত আছেন। জমিদারি প্রথা বিলুপ্ত হলে এই জমিদার বাড়ির জমিদারীত্বে ইতি ঘটে।  জমিদার বাড়ির বংশধর ইতিহাস থেকে এই জমিদার বাড়ির বংশধরদের মধ্যে কয়েকজনের নাম জানা যায়। জমিদার বাড়ির প্রতিষ্ঠাতা জমিদার তনু রাজা চৌধুরীর ছিলেন এক সন্তানের জনক। যার নাম ছিল আলী আজগর চৌধুরী। আলী আজগর ছিলেন সাত সন্তানের জনক। তারা হলেন মতি রাজা চৌধুরী, উমেদ রাজা চৌধুরী, কামিজ রাজা চৌধুরী, হামিদ রাজা চৌধুরী, মোহাম্মদ রাজা চৌধুরী, প্রেম রাজা চৌধুরী ও গোলাম রাজা চৌধুরী। এছাড়াও আরো কয়েকজনের নাম পাওয়া যায়। যারা সরকারি বিভিন্ন উচ্চপদস্থ কর্মকর্তা ছিলেন। তারা হলেন মমতাজ উদ্দিন চৌধুরী, আব্দুল বাসেত চৌধুরী, আমীন মিঞা চৌধুরী, গাজিউল হক চৌধুরী, গিয়াস উদ্দিন চৌধুরী, আব্দুর রশিদ চৌধুরী, আব্দুর রাজ্জাক চৌধুরী ও রুবিনা ইসলাম চৌধুরী। এছাড়া চাঁদপুর স্থানীয় রাজনীতির সাথে জড়িত ছিলেন হাবিবুল্লাহ চৌধুরী, আলাউদ্দিন চৌধুরী সহ আরো কয়েকজন। চাঁদপুরের ঐতিহাসিক চৌধুরী ঘাট ও চৌধুরী মসজিদ তাদের নামে নামকরণ করা হয়েছে। এই জমিদার এর চতুর্থ পুরুষ, পঞ্চম পুরুষ রা এখন দেশ বিদেশের বিভিন্ন জায়গায় কর্ম কেন্দ্রিক স্থায়ী হয়েছেন ।   জমিদার বাড়ির অবকাঠামো জমিদার বাড়িটি দ্বিতল বিশিষ্ট ৪ টি মহল এবং একতল বিশিষ্ট কিছু মহল, মোট ৭ টি আলাদা ভবন দিয়ে একটি সীমানায় অবস্থিত। সম্ভবত এটিই চাঁদপুরের সবচেয়ে বড় জমিদার বাড়ি। বাড়ির পারপাশে প্রায় ১৮ টি দিঘি রয়েছে। পুরো বাড়িজুড়ে নানা জাতের বৃক্ষরাজি। মূল বাড়িতে প্রবেশের আগেই আছে বিশাল দু’টি দিঘী- শাণ বাঁধানো ঘাটলা, স্কুল, মাদ্রাসা, এতিমখানা, সুদৃশ্য মসজিদ ও ঈদগাহ মায়দান।   বর্তমান অবস্থা বর্তমানে জমিদার বাড়িটির পুরাতন মহলগুলোতে কেউ বসবাস না করায় পরিত্যক্ত অবস্থায় পড়ে রয়েছে। চাঁদপুর শহরের পৌরসভার কাছে “চৌধুরী কলোনি” নামে একটি এলাকা এই পরিবারের সদস্যদের থাকার জন্য আলাদা ভাবে করা হয়েছে।   আরও দেখুন  জমিদার বাড়ি  তথ্যসূত্র  বহিঃসংযোগ  বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:চাঁদপুর জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
র‍্যাচেল চট্টোপাধ্যায় একজন অবসরপ্রাপ্ত ভারতীয় প্রশাসনিক পরিষেবা (আইএএস) কর্মকর্তা এবং অন্ধ্রপ্রদেশ পাবলিক সার্ভিস কমিশনের চেয়ারপারসন হিসেবে নিযুক্ত প্রথম মহিলা।   জীবনী  তিনি তামিলনাড়ুর চেন্নাইতে কে জে চাণ্ডির ঘরে জন্মগ্রহণ করেন এবং একটি সিরিয়ান খ্রিস্টান পরিবারে বড় হয়ে ওঠেন। তাঁর দুই বোন এবং এক ভাই আছে। তিনি ইংরেজিতে এমএ এবং সাংবাদিকতায় ডিপ্লোমা করেছেন। তিনি ১৯৭৫ সালে ভারতীয় প্রশাসনিক পরিষেবায় যোগদান করেন এবং অন্ধ্র প্রদেশ ক্যাডারে নিযুক্ত হন।  ১৯৭৬ সালে তিনি তাঁর ব্যাচমেট এবং একজন আমলা তিষ্য চট্টোপাধ্যায়ের সাথে বিবাহ বন্ধনে আবদ্ধ হন। তাঁদের দুটি সন্তান রয়েছে। তিনি ত্রিশ বছরেরও বেশি সময় ধরে বিভিন্ন স্থানে আমলা হিসেবে কাজ করেছেন এবং তিনটি ভিন্ন জেলায় জেলা কালেক্টর হিসেবে দায়িত্ব পালন করেছেন।   অধিষ্ঠিত পদসমূহ    অনন্তপুর জেলার জেলা কালেক্টর (১৯৮৩-১৯৮৪)।  হায়দ্রাবাদ পৌর কর্পোরেশনের কমিশনার (১৯৯২-১৯৯৩)।  এপি ট্রান্সকোর চেয়ারম্যান ও ব্যবস্থাপনা পরিচালক।  চিকিৎসা ও স্বাস্থ্য বিভাগের প্রধান সচিব।  সমাজকল্যাণ বিভাগের প্রধান সচিব।  পরিচালক, বস্ত্র মন্ত্রণালয়, সরকার। ভারতের (১৯৮৪–১৯৮৫)।   অর্জনসমূহ  কানাডা সরকার তাঁকে অটোয়া বিশ্ববিদ্যালয়ে লেস্টার পিয়ারসন ফেলোশিপ প্রদান করে। র‍্যাচেল ২০১৭ সালের মুম্বাই ম্যারাথনে স্বর্ণপদক জিতেছেন।   তথ্যসূত্র    বহিঃসংযোগ    সরকার সম্পর্কিত প্রোফাইল। ওয়েবসাইট  বিষয়শ্রেণী:ভারতীয় বেসামরিক কর্মচারী বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:অপর্যালোচিত অনুবাদসহ পাতা
সূরা আত-তাকভীর‌ (আরবি ভাষায়: التكوير) মুসলমানদের ধর্মীয় গ্রন্থ কুরআনের ৮১ তম সূরা, এর আয়াত অর্থাৎ বাক্য সংখ্যা ২৯; এর রূকু তথা অনুচ্ছেদ ১ টি। সূরা আত-তাকভীর‌ মক্কায় অবতীর্ণ হয়েছে।   বাংলা অনুবাদ  আল্লাহ্‌র নামে শুরু করছি, যিনি পরম করুণাময় ও অতি দয়ালু।  ১. যখন সূর্য আলোহীন হয়ে যাবে,  ২. যখন নক্ষত্র মলিন হয়ে যাবে,  ৩. যখন পর্বতমালা অপসারিত হবে,  ৪. যখন দশ মাসের গর্ভবতী উদ্গ্রীসমূহ উপেক্ষিত হবে;  ৫. যখন বন্য পশুরা একত্রিত হয়ে যাবে,  ৬. যখন সমুদ্রকে উত্তাল করে তোলা হবে, ৭. যখন আত্মাসমূহকে যুগল  করা হবে,  ৮. যখন জীবন্ত প্রোথিত কন্যাকে জিজ্ঞেস করা হবে,  ৯. কি অপরাধে তাকে হত্য করা হল?  ১০. যখন আমলনামা খোলা  হবে,  ১১. যখন আকাশের আবরণ অপসারিত হবে,  ১২. কি অপরাধে তাকে হত্য করা হল?  ১৩.এবং যখন জান্নাত সন্নিকটবর্তী হবে,  ১৪. তখন প্রত্যেকেই জেনে নিবে সে কি উপস্থিত করেছে।  ১৫. আমি শপথ করি যেসব নক্ষত্রগুলো পশ্চাতে সরে যায়।  ১৬. চলমান হয় ও অদৃশ্য হয়,  ১৭. শপথ নিশাবসান ও  ১৮. অতএব, তোমরা কোথায় যাচ্ছ?  ১৯. নিশ্চয় কোরআন সম্মানিত রসূলের আনীত বাণী,  ২০. যিনি শক্তিশালী, আরশের মালিকের নিকট মর্যাদাশালী,  ২১.সবার মান্যবর, সেখানকার বিশ্বাসভাজন।  ২২.এবং তোমাদের সাথী পাগল নন।২৩. তিনি সেই ফেরেশতাকে  প্রকাশ্য দিগন্তে দেখেছেন।২৪. তিনি অদৃশ্য বিষয় বলতে কৃপনতা করেন না।২৫. এটা বিতাড়িত শয়তানের উক্তি নয়।২৬. প্রভাত আগমন কালের,২৭. এটা তো কেবল বিশ্বাবাসীদের জন্যে উপদেশ,২৮. তার জন্যে, যে তোমাদের মধ্যে সোজা চলতে চায়।২৯.' তোমরা আল্লাহ রাব্বুল আলামীনের অভিপ্রায়ের বাইরে অন্য কিছুই ইচ্ছা করতে পারো  নামকরণ  এই সূরাটির প্রথম আয়াতের كُوِرَتْ বাক্যাংশ থেকে এই সূরার নামটি গৃহীত হয়েছে। 'তাকভীর' (تَكْوِيْر) হচ্ছে মূল শব্দ; এর অতীতকাল হিসাবে ব্যবহৃত্ হয় 'কুওভিরাত' (كُوِرَتْ) শব্দটি, যার অর্থ গুটিয়ে ফেলা।   নাযিল হওয়ার সময় ও স্থান    শানে নুযূল    বিষয়বস্তুর বিবরণ    তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ  বিষয়শ্রেণী:সূরা
রাস্টেড কারাভাজিওস  হল একটি ২০২০ সালের ফরাসি শর্ট ডকুমেন্টারি ফিল্ম যা লুভর জাদুঘরে প্রথম সর্বজনীন আমন্ত্রণের বিষয়ে (সোমবার ৬ জুলাই, ২০২০) যা কোভিডের অভূতপূর্ব চার মাসের বন্ধের পরে খোলা হয়।     পটভূমি  ৬ জুলাই, প্যারিসের লুভ্‌র জাদুঘর করোনাভাইরাস মহামারীর মধ্যে বেশ কয়েক মাস বন্ধ থাকার পরে পুনরায় চালু করা হয়েছিল। আগত শিল্পানুরাগীরা কোভিড-১৯ এর আগের অভিজ্ঞতা থেকে বেশ ভিন্ন অভিজ্ঞতার মুখোমুখি হন। মাত্র ৭,০০০ জন সংরক্ষিত টিকিট নিয়ে সেখানে প্রবেশ করতে পেরেছিলেন।  আব্বাস প্রযোযিত ডকুমেন্টারিটিতে তিনি নিজেই পরিচালক, সিনেমাটোগ্রাফার ও শব্দগ্রাহক হিসেবে কাজ করেন, যেখানে লিওনার্দো দ্যা ভিঞ্চির মোনালিসার পাশে বসে থাকা এক ব্যক্তিসহ একটি মূকনাট্য অন্তর্ভুক্ত ছিল।    তথ্যসূত্র    বহিঃসংযোগ   ডেডলাইন হলিউডে রাস্টেড কারাভাজিওস  ভিমিওতে রাস্টেড কারাভাজিওস    মুবিতে প্রোফাইল (স্ট্রিমিং পরিষেবা)  বিষয়শ্রেণী:লুভ্‌র বিষয়শ্রেণী:ফরাসি চলচ্চিত্র বিষয়শ্রেণী:২০২০-এর চলচ্চিত্র
২০২০ গ্রীষ্মকালীন অলিম্পিক গেমসে বাংলাদেশ পূর্ব ২৩ জুলাই - ৮ আগস্ট, ২০২১ তারিখে জাপানের টোকিওতে অনুষ্ঠিতব্য অলিম্পিক গেমসে অংশগ্রহণ করবে। মূলত ২৪ জুলাই - ৯ আগস্ট ২০২০ অনুষ্ঠিত হওয়ার কথা থাকলেও কোভিড-১৯ এর বৈশ্বিক মহামারীর কারণে সময়সূচি পিছিয়ে দেওয়া হয়। এটি হবে গ্রীষ্মকালীন অলিম্পিকে বাংলাদেশের দশম অংশগ্রহণ।  প্রতিযোগী ক্রীড়াপুরুষনারীমোটতীরন্দাজী ১  ১  ২মল্লক্রীড়া ১  ০  ১শ্যুটিং ১  ০  ১সাতার ১  ১  ২ মোট  ৪  ২  ৬  তীরন্দাজী  ইতিহাসে প্রথমবারের মতো একজন বাংলাদেশী তীরন্দাজ সরাসরি খেলার যোগ্যতা অর্জন করেছে।  খেলোয়াড় ইভেন্টর‍্যাংকিং রাউন্ডরাউন্ড অফ ৬৪রাউন্ড অফ ৩২রাউন্ড অফ ১৬কোয়ার্টার ফাইনালসেমিফাইনালফাইনাল / স্কোরফলপ্রতিপক্ষেরস্কোরপ্রতিপক্ষেরস্কোরপ্রতিপক্ষেরস্কোরপ্রতিপক্ষেরস্কোরপ্রতিপক্ষেরস্কোরপ্রতিপক্ষেরস্কোরর‍্যাংকরোমান সানাপুরুষদের একক ৬৬২ ১৭  W ৭-৩L ৪-৬অগ্রসর হন নিদিয়া সিদ্দিকিনারীদের একক ৬৩৫ ৩৬ রুমান সানাদিয়া সিদ্দিকিমিশ্র দল ১২৯৭ ১৬colspan=2 L ০–৬অগ্রসর হন নি  মল্লক্রীড়া  অলিম্পিকে দুই অ্যাথলিট (একজন পুরুষ এবং একজন নারী) প্রেরণের জন্য বাংলাদেশ আইএএএফের কাছ থেকে সর্বজনীনতার স্লট পেয়েছে।  ট্র‍্যাক & রোড প্রতিযোগীইভেন্টহিট সেমিফাইনালফাইনালফলাফলর‍্যাংকফলাফলর‍্যাংকফলাফলর‍্যাংকজহির রায়হানপুরুষ ৪০০ মিটার   শ্যুটিং   বাংলাদেশের একজন শ্যুটার ট্রাইপার্টাইট কমিশনে আমন্ত্রণে অলিম্পিক গেমসে অংশগ্রহণ করে।  খেলোয়াড় ইভেন্ট বাছাইপর্ব ফাইনাল পয়েন্ট স্থান পয়েন্ট স্থান আব্দুল্লাহ হেল বাকী১০ মিটার এয়ার রাইফেল ৬১৯.৮ ৪১অগ্রসর হন নি Qualification Legend: Q = পরবর্তী রাউন্ডের জন্য উত্তীর্ণ; q = ব্রোঞ্জ পদকের জন্য উত্তীর্ণ (শটগান)  সাঁতার  ফিনা থেকে সার্বজনীন আমন্ত্রণ পেয়ে বাংলাদেশ থেকে দুইজন সাঁতারু অলিম্পিকে অংশগ্রহণ করে।  প্রতিযোগীইভেন্টহিটসেমিফাইনালফাইনালসময়র‍্যংকসময়র‍্যাংকসময়র‍্যাংকআরিফুল ইসলামপুরুষ ৫০ মিটার ফ্রিস্টাইলজুনায়না আহমেদনারী ৫০ মিটার ফ্রিস্টাইল  তথ্যসূত্র  বিষয়শ্রেণী:অলিম্পিকে বাংলাদেশ বিষয়শ্রেণী:২০২০ গ্রীষ্মকালীন অলিম্পিকে দেশসমূহ বিষয়শ্রেণী:২০২০-এ বাংলাদেশী ক্রীড়া বিষয়শ্রেণী:২০২১-এ বাংলাদেশী ক্রীড়া বিষয়শ্রেণী:বছর অনুযায়ী গ্রীষ্মকালীন অলিম্পিকে বাংলাদেশ